6. časť: Creative Commons pre akademických knihovníkov

Keďže úloha knižníc sa v našom rýchlo sa meniacom informačnom prostredí neustále vyvíja a rozširuje, odborné znalosti o verejných licenciách sú kľúčovým aktívom moderného knihovníka.

Licencie Creative Commons sú najobľúbenejšie verejné licencie medzi projektmi otvoreného vzdelávania a otvoreného prístupu na celom svete. CC prináša otvorenosť do otvorených vzdelávacích zdrojov a otvoreného prístupu. V tejto časti vás oboznámime so špecifikami používania licencií CC a obsahu s licenciami CC na vzdelávacie a výskumné účely.

Táto časť pozostáva z piatich sekcií:

[6.1 Otvorený prístup k vedeckým poznatkom](#_bookmark0)

[6.2 OVZ, otvorené učebnice, otvorené kurzy](#_bookmark7)

6.3 [Vyhľadávanie, posudzovanie a úprava zdrojov](#_bookmark16)

[6.4 Tvorba a šírenie OVZ](#_kp5a4n2sct4c)

6.5 [Otváranie inštitúcií](#_Otváranie_inštitúcií)

Existujú aj [doplnkové zdroje](#_bookmark20) pre prípad, že máte záujem dozvedieť sa viac o niektorej z tém obsiahnutých v tejto časti. Rovnako by ste mohli mať záujem prečítať si kapitolu 5.4 Otvorená pedagogika/postupy, ktorá je súčasťou kurzu Certifikát CC pre pedagógov.

* 1. Otvorený prístup k vedeckým poznatkom

Literatúra s otvoreným prístupom je [digitálna, online, bezplatná a bez väčšiny obmedzení týkajúcich sa autorských práv a licencií.](https://legacy.earlham.edu/~peters/fos/overview.htm) Otvorený prístup je v rozpore s existujúcim „uzavretým“ systémom popularizácie vedeckého a akademického výskumu, ktorý je pomalý, drahý a nevhodný na spoluprácu v oblasti výskumu a bádania. Napriek tomu, že akademický výskum je vo veľkej miere financovaný z verejných zdrojov, výsledky sú často skryté za technickými, právnymi a finančnými prekážkami alebo platobnými bránami. Publikovanie   
s otvoreným prístupom predstavuje alternatívny model – taký, ktorý plne využíva digitálne technológie, internet a verejné licencie na poskytovanie bezplatného prístupu k vzdelanosti.

##### Čo sa naučíme

* + - Zadefinovať otvorený prístup
    - Vysvetliť výhody otvoreného prístupu pre vašich študentov a výskumných pracovníkov vo vašej inštitúcii
    - Porozumieť tomu, ako môžu autori zabezpečiť otvorený prístup k svojim vlastným dielam

##### Otázky / Prečo je to dôležité

Účelom vedeckého bádania na univerzitách je základné hľadanie poznania. Výučba, otvorená výmena názorov a proces publikovania pôvodného výskumu sú všetko metódy, ktorými akademickí pracovníci (pedagógovia, výskumní pracovníci atď.), študenti, iní zamestnanci   
a ďalší aktéri prispievajú k rozvoju vedeckého poznania.

Nakoľko súčasné spôsoby prístupu k informáciám a ich šírenia v rámci univerzitného systému reflektujú a podporujú deklarované ciele výskumu a vedeckého poznania?

V tejto časti sa budeme zaoberať tým, ako publikovanie v režime otvoreného prístupu zodpovedá cieľom v oblasti zlepšenia prístupu k poznatkom a ako môžu knihovníci poskytovať univerzitám podporu pri implementácii postupov a politík otvoreného prístupu.



Grafika vytvorená Amy Collier, autorské práva vo vlastníctve Creative Commons. [CC BY](https://creativecommons.org/licenses/by/4.0/)

##### Osobné zamyslenie / Prečo je to pre vás dôležité

Ako vaša inštitúcia podporuje (alebo nepodporuje) otvorené publikovanie výsledkov výskumu? Ako komunikujete so študentmi a akademickými pracovníkmi vyhľadávajúcimi informácie pre svoj výskum? Stretli ste sa niekedy s platobnou bránou, keď ste sa chceli dostať k vedeckým článkom?

##### Získavanie potrebných vedomostí

Otvorený prístup

V zmysle definície podľa [Budapeštianskej iniciatívy za otvorený prístup](https://www.budapestopenaccessinitiative.org/boai15-1), otvorený prístup   
k výskumu znamená bezplatnú „dostupnosť na verejnom internete, ktorá umožňuje všetkým používateľom čítať, sťahovať, kopírovať, distribuovať, tlačiť, vyhľadávať v plných textoch článkov alebo na ne odkazovať, prehľadávať ich kvôli indexovaniu, používať ako dáta pre softvér alebo na akýkoľvek iný zákonný účel bez finančných, právnych alebo technických bariér, okrem tých, ktoré sú neoddeliteľnou súčasťou získania prístupu k samotnému internetu. Jediným obmedzením reprodukcie a distribúcie a jediným uplatnením autorskoprávnej ochrany, copyrightu, v tejto oblasti by malo byť to, že autori budú mať kontrolu nad integritou svojej práce a právo na riadne uznanie a uvádzanie autorstva   
a citovanie.“

Medzi dôležité prvky modelu otvoreného prístupu patria:

1. Autori si ponechávajú svoje autorské práva (môžeme hovoriť o autorských dodatkoch a odkazovať na ne).
2. Nulové obdobie embarga.
3. Publikovanie výskumných dát spolu s článkom.
4. Publikovanie výskumného článku pod licenciou Creative Commons, ktorá umožňuje hĺbkovú analýzu textov a dát (v tomto smere funguje ktorákoľvek z licencií CC okrem licencie ND, uprednostňuje sa však licencia CC BY).

Pozrite si [+10 budapeštianskych odporúčaní](https://www.budapestopenaccessinitiative.org/boai-10-recommendations), ktoré uvádzajú odporúčané postupy pri tvorbe, prijímaní a implementácii politík a procesov otvoreného prístupu. Napríklad, „ak je to možné, politiky poskytovateľa finančných prostriedkov by mali vyžadovať voľný otvorený prístup (*libre OA*), podľa možnosti na základe licencie CC BY alebo inej ekvivalentnej licencie."

Akademické publikácie v súčasnosti

Najprv si prečítajte článok na Wikipédii o [vedeckej komunikácii](https://en.wikipedia.org/wiki/Scholarly_communication). Tento článok definuje vedeckú komunikáciu ako „systém tvorby písaných výskumných a iných vedeckých materiálov, ich hodnotenia z hľadiska kvality, šírenia vo vedeckej komunite a uchovávania na budúce použitie.“ Systém zahŕňa formálne komunikačné prostriedky, ako je publikovanie   
v recenzovaných časopisoch, ako aj neformálne kanály, napríklad elektronické zoznamy na serveroch."



Autorské údaje k tejto grafike sú uvedené [tu](https://wiki.creativecommons.org/wiki/File:Research_articles_cycles.jpg).

Jednotlivé výzvy súvisiace s existujúcim prístupom k vedeckej komunikácii vyjadruje vyššie uvedená grafika. Tento obrázok vysvetľuje – zo všeobecného hľadiska – súčasný proces, ktorý sprevádza tvorbu a zverejňovanie vedeckých výsledkov. V prvom kroku životného cyklu zháňajú vedci, akademici a výskumné inštitúcie finančné prostriedky na realizáciu rôznych výskumov. Tieto finančné prostriedky najčastejšie pochádzajú z verejných zdrojov (napr.   
z Národného inštitútu zdravia v Spojených štátoch [na Slovensku napr. z Agentúry na podporu výskumu a vývoja]), aj keď existuje viacero filantropických nadácií (napr. Nadácia Billa   
a Melindy Gatesovcov), ktoré v súčasnosti významne investujú do konkrétnych typov výskumu.

Po získaní grantov výskumníci realizujú svoje experimenty a zhromažďujú dáta. Výskumníci väčšinou spracúvajú svoje výsledky vo forme akademických článkov, ktoré predložia vedeckému časopisu na publikovanie. Časopisy potom zabezpečia, aby niektoré   
z predložených článkov prešli procesom recenzného konania, v ktorom si odborníci na konkrétnu tému z danej oblasti článok prečítajú, recenzujú a spripomienkujú.

Články, ktoré prejdú fázou recenzného konania článkov, sa otvorí možnosť byť publikované v časopise. Časopis oznámi autorovi, že bol jeho príspevok prijatý, a zvyčajne ho požiada, aby previedol autorské práva na časopis (alebo súhlasil s exkluzívnou zmluvou o publikovaní). Prijatím týchto podmienok autor odovzdá výhradné práva k svojmu textu (autorskoprávnu kontrolu nad svojím textom) vydavateľovi. To znamená, že nositeľom autorských práv sa stáva vydavateľ časopisu – a nie autor. Časopis tak môže obmedziť podmienky prístupu   
a opakovaného použitia na základe súboru práv udelených nositeľom práv podľa zákona.

Keďže sa vydavatelia časopisov takto stávajú *de facto* nositeľmi práv na publikovanie výsledkov vedeckého výskumu, sú zároveň subjektmi, ktoré môžu licencovať prístup k týmto materiálom vo vzťahu k univerzitným knižniciam, výskumným inštitúciám a verejnosti – zvyčajne za výrazný poplatok. To vedie k zacyklenej situácii, keď vydavatelia generujúci zisk   
v podstate spätne predávajú prístup k vedeckým a akademickým dielam, ktoré akademici pôvodne vytvorili prostredníctvom verejných grantov.

Aj po vypršaní embarga na publikovanie (doba zvyčajne 6 mesiacov až rok, počas ktorej si vydavatelia ponechávajú výhradné vydavateľské práva) zostáva prístup k vedeckému výskumu financovanému prevažne z verejných zdrojov obmedzený, pričom používatelia si môžu uvedené články iba prečítať (ak sú riadne poskytnuté do inštitucionálnych archívov).   
V konečnom dôsledku má verejnosť len obmedzený prístup k verejne financovanému vedeckému záznamu a pokrok vo vedeckej sfére nedosahuje svoj maximálny potenciál.

Existuje niekoľko kritických názorov na existujúci akademický publikačný systém. SPARC ponúka zhrnutie kľúčových bodov na svojej [stránke o otvorenom prístupe](https://sparcopen.org/open-access/). Niektoré z tých najdôležitejších uvádzame nižšie:

* Štáty poskytujú väčšinu finančných prostriedkov na výskum – stovky miliárd dolárov ročne – a verejné inštitúcie zamestnávajú veľkú časť všetkých výskumných pracovníkov.
* Výskumníci zverejňujú svoje zistenia bez toho, aby očakávali nejakú kompenzáciu. Na rozdiel od iných autorov odovzdávajú svoje diela vydavateľom bez nároku na odmenu, a to v záujme rozvoja ľudského poznania.
* Prostredníctvom recenzného konania (peer review) si výskumníci bezplatne navzájom hodnotia svoju prácu.
* Po publikovaní musia tí, ktorí prispeli na výskum (od daňových poplatníkov až po inštitúcie, ktoré podporili samotný výskum), zaplatiť za prístup k vedeckým zisteniam opäť. Hoci sa výskum realizuje vo verejnom záujme, verejnosti, ktorá ho zaplatila,   
  k dispozícii nie je.

© 2007 – 2017 SPARC, [CC BY](https://creativecommons.org/licenses/by/4.0/)

Keďže neustále sa zvyšujúce ceny časopisov prevyšujú rozpočty knižníc, akademické knižnice sú nútené prijímať ťažké rozhodnutia – často musia zrušiť predplatné alebo presúvať peniaze z iných rozpočtových položiek. Členské inštitúcie Asociácie vedeckých knižníc (Association of Research Libraries) (niektoré z najlepšie financovaných inštitúcií v Severnej Amerike) uvádzajú, že na nákup predplatného časopisov vynakladajú približne 1 miliardu dolárov ročne. Od roku 2003 priemerné ceny časopisov rástli o 9 % ročne.

Publikovanie v režime otvoreného prístupu

Publikačný systém formou „uzavretého prístupu“ obmedzuje dosah vedeckej a akademickej obce a výrazne spomaľuje pokrok. Výskumník Peter Suber definuje otvorený prístup   
k literatúre ako prístup „digitálny, online, bezplatný a oslobodený od väčšiny obmedzení autorského práva a licencií“. Prečítajte si nižšie uvedenú grafiku a získajte stručný prehľad   
o tom, ako funguje systém publikovania v režime otvoreného prístupu.



Autorské údaje k tejto grafike sú uvedené [tu](https://wiki.creativecommons.org/wiki/File:Research_articles_cycles.jpg).

Na rozdiel od predchádzajúcej grafiky, ktorá vysvetľovala súčasný nákladný a neefektívny vedecký životný cyklus publikovania, vyššie uvedený obrázok skúma alternatívnu cestu – cestu otvoreného prístupu.

Proces sa začína rovnako ako pri vysvetľovaní súčasného systému – grantové agentúry vypíšu výzvy na predkladanie návrhov výskumných projektov. No namiesto toho, aby sa mlčalo o tom, ako sa budú výsledky výskumu oznamovať, súčasťou žiadostí o návrh na výskum sú aj politiky, ktoré vyžadujú, aby bol publikovaný výskum sprístupnený formou otvoreného prístupu.

Vedci následne realizujú svoje vedecké experimenty a pripravujú akademické rukopisy. Pred zaslaním článkov do časopisov musia porozmýšľať o požiadavkách na otvorený prístup, na ktorých sa dohodli, keď prijali financovanie z grantu. To znamená, že výskumníci si musia ponechať svoje autorské práva – a nie ich prepísať na vydavateľov generujúcich zisk. Alebo si musia autori nájsť časopis so zlatým otvoreným prístupom, ktorý zverejňuje výskumy   
s licenciami umožňujúcimi otvorený prístup (napr. CC BY). V oboch prípadoch si autori ponechávajú niektoré alebo všetky práva na svoje vedecké články, ktoré im umožňujú publikovať pod licenciami na otvorený prístup a zabezpečujú, že môžu svoje články archivovať na univerzite alebo v inštitucionálnom úložisku na účely dlhodobého prístupu   
a uchovávania.

Publikovaním na základe licencií s otvoreným prístupom, ako je CC BY, sú následným používateľom udelené zákonné povolenia na prístup a opakované použitie výskumu. Tento typ systému otvoreného prístupu je lepšie zosúladený s pôvodným cieľom vedeckého bádania   
a otvoreného šírenia výsledkov prostredníctvom procesu vedeckej komunikácie. Z dlhodobého hľadiska je režim otvoreného prístupu efektívnejší, spravodlivejší, cenovo dostupnejší   
a založený na spolupráci.

Pozrite si video [Open Access Explained!](https://www.youtube.com/watch?v=L5rVH1KGBCY&t=124s) (Vysvetlenie otvoreného prístupu!)

<iframe width="560" height="315" src="https://www.youtube.com/embed/L5rVH1KGBCY" frameborder="0" allowfullscreen></iframe>


Typy otvoreného prístupu

Autori majú možnosť publikovať otvoreným spôsobom niekoľkými spôsobmi. Tie najbežnejšie sú známe ako „zelený“ alebo „zlatý“ otvorený prístup.

**Zelený otvorený prístup** = voľné sprístupnenie verzie rukopisu v úložisku. Tento druh je známy aj ako autoarchivácia. Príkladom zeleného otvoreného prístupu je [univerzitné výskumné úložisko](https://dash.harvard.edu/): repozitáre s otvoreným prístupom môžu byť venované konkrétnemu vednému odboru (napr. [arXiv](http://arxiv.org/) pre fyziku) alebo inštitúcii (napr. [Knowledge@UChicago](https://knowledge.uchicago.edu/) pre Chicagskú univerzitu).

**Zlatý otvorený prístup =** sprístupnenie konečnej verzie rukopisu ihneď po publikovaní vydavateľom, spravidla publikovaním v časopise s otvoreným prístupom a publikovaním článku pod verejnou licenciou. Časopisy s otvoreným prístupom zvyčajne účtujú poplatok za spracovanie článku (APC), keď si autor želá (a) zverejniť článok online s umožnením bezplatného prístupu verejnosti a (b) zachovať autorské práva na článok. Výška APC sa pohybuje od 0 do niekoľkých tisíc dolárov za článok. [O APC si prečítajte viac na Wikipédii.](https://en.wikipedia.org/wiki/Article_processing_charge) Príkladom časopisu so zlatým otvoreným prístupom je [PLOS](https://www.plos.org/).

[Directory of Open Access Journals](https://doaj.org/) (Register časopisov s otvoreným prístupom, DOAJ) je stránka, ktorá indexuje časopisy s otvoreným prístupom, a [HowOpenIsIt?](https://sparcopen.org/our-work/howopenisit/) (pozri nižšie) je užitočný nástroj na hodnotenie relatívnej „otvorenosti“ publikovania od úplne otvoreného prístupu až po uzavretý prístup.



Niektoré nové modely, ako sú preprinty a centrá (*hubs*), sa objavujú rýchlo, môžu však ponúkať nový spôsob premýšľania o publikovaní s otvoreným prístupom mimo obmedzení modelov sprostredkovaných vydavateľmi. Ďalšie informácie o týchto novovznikajúcich oblastiach nájdete v časti Doplnkové zdroje v sekcii Publikovanie v režime otvoreného prístupu.

##### Vzdelávanie autorov o právach v oblasti publikovania

Pochopením autorských práv a rôznych možností vedeckého publikovania môžu knihovníci pomôcť akademickým pracovníkom a študentom orientovať sa v systéme pri publikovaní výsledkov svojho výskumu..

Vedecké vydavateľstvá často vyžadujú, aby autori previedli svoje práva na vydavateľské spoločnosti pred tým, ako sa ich výskum zverejní vo vedeckom časopise. Odborní knihovníci a ďalší odborníci z rôznych oddelení knižnice môžu autorov z radov akademických pracovníkov a študentov podporiť tým, že im pomôžu pochopiť, čoho sa vzdávajú, keď prevedú svoje autorské práva na vydavateľa. Napríklad vedeckí autori, ktorí prevedú svoje autorské práva, by mohli prísť o možnosť publikovať svoj výskum na svojich vlastných webových stránkach.

Existuje niekoľko nástrojov, ktoré pomáhajú akademickým pracovníkom a vedcom porozumieť ich právam a možnostiam publikovania a ktoré im pomáhajú tieto práva uplatňovať. Nástroj na

ukončenie prevodu ([Termination of Transfer tool](https://rightsback.org/))[[1]](#footnote-1), ktorý vytvorilo združenie autorov Authors Alliance v spolupráci s Creative Commons, poskytuje autorom, ktorí predtým uzavreli zmluvy   
o publikovaní diel, informácie o tom, či a ako môžu získať späť publikačné práva, ktoré predtým postúpili vydavateľstvu, aby mohli publikovať za nových podmienok, vrátane licencie CC, ak sa tak rozhodnú. Nástroj [Scholars Copyright Addendum Engine](http://sciencecommons.org/projects/publishing/scae/)[[2]](#footnote-2) môžu používať akademickí pracovníci a ďalší autori, ktorí chcú upraviť alebo doplniť dohody o publikovaní po zaslaní článku klasickému vydavateľovi. Tento [nástroj](http://scholars.sciencecommons.org/) umožňuje autorom vybrať si spomedzi rôznych možností tak, aby si ponechali práva, a vygeneruje dohodu, ktorá sa následne predloží spolu s klasickou dohodou o publikovaní, aby nadobudla právne účinky. Okrem toho Authors Alliance publikuje nespočetné množstvo [zdrojov](https://www.authorsalliance.org/resources/) o týchto nástrojoch a o otvorenom prístupe a PLoS ponúka aj zdroje a články o [výhodách otvoreného prístupu.](https://www.plos.org/search?q=open+access)

Akademickí knihovníci môžu zároveň pomôcť vedcom porozumieť tomu, ako jednotlivé možnosti publikovania ovplyvňujú publikum a prestíž ich práce. Impakt faktor predstavuje primárnu metriku významnosti časopisu alebo publikácie a vypočíta sa na základe priemerného počtu citácií časopisu. Keďže impakt faktor nie je nevyhnutne spoľahlivou metrikou významnosti časopisu, niektorí vydavatelia, napr. Nature, prehodnocujú dôležitosť [impakt faktorov časopisov](https://www.nature.com/news/time-to-remodel-the-journal-impact-factor-1.20332). Mnohí vedci hlásiaci sa k otvorenému prístupu presadzujú systémy, ako je [altmetrika](https://en.wikipedia.org/wiki/Altmetrics), aby tak ponúkli iný spôsob uvažovania o dosahu (impakte) nad rámec klasických metrík. V roku 2017 spoločnosť [*1Science OA- Finder*](http://www.1science.com/1numbr/)vydala štúdiu, v ktorej sa zistilo, že články s otvoreným prístupom majú v priemere o 50 % väčší vplyv na výskum ako striktne spoplatnené štúdie. Ďalšie informácie nájdete [v článku Jona Tennanta z roku 2016 o akademických, spoločenských a ekonomických výhodách otvoreného prístupu](https://f1000research.com/articles/5-632/v1).

##### Postupy a politiky otvoreného prístupu na univerzitách aj mimo nich

Politika otvoreného prístupu je formálna politika prijatá inštitúciou na podporu výskumných pracovníkov pri otvorenom sprístupňovaní ich práce. Tieto pravidlá sa môžu týkať publikovaných recenzovaných článkov, konferenčných príspevkov a/alebo recenzovaných návrhov alebo preprintov, ktoré sú uložené v inštitucionálnom úložisku alebo publikované   
v časopise za podmienok otvoreného prístupu.

Politiky otvoreného prístupu vo všeobecnosti stanovujú usmernenia o tom, ako môžu výskumní pracovníci propagovať svoj výskum s cieľom maximalizovať prístup. Register mandátnych politík archivovania v repozitároch s otvoreným prístupom ([Registry of Open Access Repositories Manadatory Archiving Policies](http://roarmap.eprints.org/), ROARMAP) je register, ktorý mapuje politiky otvoreného prístupu, resp. mandáty prevzaté univerzitami, výskumnými inštitúciami a financovateľmi výskumu, ktorí požadujú od svojich výskumných pracovníkov, aby poskytli otvorený prístup k svojim výstupom – recenzovaným výskumným článkom tým, že ich uložia do inštitucionálneho úložiska alebo zverejnia v časopise v zmysle podmienok otvoreného prístupu.

Obhajca otvoreného prístupu [Peter Suber](https://en.wikipedia.org/wiki/Peter_Suber) poznamenal, že „mandát“ nie je vhodný výraz pre politiky otvoreného prístupu, „... vhodným však nie je ani žiadne iné anglické slovo.“ Bez mandátu môžu inštitúcie zvážiť politiky dobrovoľnej účasti, keď sa knižnice alebo oddelenia pre autorské práva zamerajú na prechod zo štandardnej publikačnej praxe na otvorený prístup.

Politika univerzít

Mnohé univerzity prijali politiky otvoreného prístupu, podľa ktorých sú výskumní pracovníci pridružení k univerzitám povinní udeliť svojej inštitúcii nevýhradnú licenciu na vedecký článok   
v čase vytvorenia diela. Tento proces odstraňuje problémy s vydavateľmi, keďže univerzita si ponechá zákonné právo na dielo pred tým, než by sa autorské práva previedli na vydavateľa. Tieto politiky sa začali rozširovať s predpokladom, že samotné univerzity by mali byť schopné zabezpečiť si prístup k výstupom výskumu svojich akademických pracovníkov a možnosť uchovávať ich. Na ilustráciu si prečítajte [Politiku otvoreného prístupu Kalifornskej univerzity.](https://osc.universityofcalifornia.edu/open-access-policy/) Mnohé ďalšie inštitucionálne politiky otvoreného prístupu si môžete pozrieť v [ROARMAP](https://roarmap.eprints.org/), ktorý zhromaždil niekoľko stoviek politík otvoreného prístupu vrátane politík univerzít, výskumných organizácií a akademických inštitúcií.

V rámci Harvardského projektu za otvorený prístup (Harvard Open Access Project) bol vypracovaný [súbor nástrojov](https://cyber.harvard.edu/hoap/Good_practices_for_university_open-access_policies) pre akademických knihovníkov, ktorí majú záujem   
o vypracovanie politiky otvoreného prístupu pre svoju univerzitu alebo inštitúciu. Politiky otvoreného prístupu zvyčajne pochádzajú z Oddelenia pre vedeckú komunikáciu, k tvorbe týchto politík však môžu prispieť knihovníci s rôznymi funkciami (služby, informačný špecialista atď.).

Verejné politiky

Okrem podpory rozvoja politík otvoreného prístupu na univerzitnej úrovni môžu verejné politiky zabezpečiť, aby sa výskum financovaný z verejných zdrojov sprístupnil za podmienok otvoreného prístupu. To sa zvyčajne dosahuje zahrnutím požiadaviek na šírenie materiálov viazaných na prijímanie štátnych alebo filantropických grantových prostriedkov. Ak cykly financovania výskumu zahŕňajú požiadavku na uloženie publikácie a/alebo publikovanie pod verejnou licenciou, rozšírený prístup a príležitosti na opakované použitie zvyšujú hodnotu financovania výskumu. Napríklad [Politika prístupu verejnosti](https://publicaccess.nih.gov/) Národného inštitútu zdravia USA (NIH) vyžaduje: „… aby všetci výskumníci financovaní NIH predložili alebo zabezpečili predloženie elektronickej verzie svojich konečných, recenzovaných rukopisov útvaru PubMed Central Národnej lekárskej knižnice po ich prijatí na publikovanie, ktoré budú zverejnené najneskôr 12 mesiacov od oficiálneho dátumu publikovania… [3](#_bookmark6)“

[Zákon o primeranom prístupe k vede a technologickému výskumu](https://en.wikipedia.org/wiki/Fair_Access_to_Science_and_Technology_Research_Act) (FASTR) bol predložený do Snemovne reprezentantov a do Senátu v rokoch 2012 až 2017. Hoci bol FASTR predložený do Kongresu USA v rokoch 2012 – 2017, ešte nebol schválený. Ak by Kongres USA schválil FASTR, federálne agentúry s ročným rozpočtom na externý výskum vo výške 100 miliónov dolárov a viac by museli poskytnúť verejnosti online prístup k výskumným článkom napísaných na základe takto financovaného výskumu do 6 až 12 mesiacov od jeho uverejnenia   
v recenzovanom časopise. Schválením FASTR by sa zabezpečilo, že články financované   
z verejných zdrojov by boli voľne dostupné na prečítanie všetkým potenciálnych používateľov, pričom [články by mohli byť plne využité v digitálnom prostredí,](https://sparcopen.org/our-work/fastr/) čo by umožnilo používanie nových výpočtových analytických nástrojov, ktoré sľubujú revolúciu vo výskumnom procese. [V roku 2022 aktualizoval Úrad pre vedecko-technologickú politiku prezidenta USA (OSTP, Office of Science and Technology Policy) svoju politiku prístupu k výsledkom vedeckého výskumu financovaného z verejných zdrojov, a to tak, aby bol tento výskum dostupný verejnosti okamžite a bezplatne – od roku 2026. [Memorandum](https://www.whitehouse.gov/wp-content/uploads/2022/08/08-2022-OSTP-Public-Access-Memo.pdf) nariaďuje federálnym inštitúciám čo najskôr nastaviť svoje politiky verejného prístupu (public acces policies) tak, aby boli publikácie a súvisiace dáta z výskumu financovaného daňovými poplatníkmi dostupné verejnosti bez embarga alebo poplatkov. Všetky inštitúcie musia implementovať aktualizované politiky najneskôr do 31. decembra 2025. Viac informácií na stránke <https://otvorenaveda.cvtisr.sk/>]

Presadzovanie politík otvoreného prístupu

Cieľom väčšiny politík otvoreného prístupu je zabezpečiť, aby sa s výskumom financovaným   
z verejných zdrojov (alebo nadáciou) mohol oboznámiť každý a aby sa naň v ideálnom prípade vzťahovala verejná licencia s nulovým obdobím embarga. Pri presadzovaní politík otvoreného prístupu zohráva dôležitú úlohu viacero aktérov.

Poskytovatelia finančných prostriedkov a ich programoví pracovníci musia rozumieť politike otvoreného prístupu, komunikovať jej význam príjemcom ústne aj písomne a následne priebežne kontrolovať, či má verejnosť plný prístup k obsahu a dátam v zmysle podmienok otvoreného prístupu.

Vedenie univerzity/vysokej školy by malo poskytnúť akademickým pracovníkom (pedagógom a výskumným pracovníkom) podporu (napr. prijať knihovníka zameraného na oblasť otvoreného prístupu a otvorených vzdelávacích zdrojov na plný úväzok) pri publikovaní   
v časopisoch s otvoreným prístupom alebo inom otvorenom šírení výsledkov ich výskumov. Inštitúcie môžu zároveň prehodnocovať a upravovať (podľa potreby) svoje pravidlá tak, aby v rámci procesu hodnotenia splnenia podmienok pri menovaní do funkcie či prijatí do zamestnania boli akademickí pracovníci odmeňovaní (a nie trestaní) za otvorené publikovanie.

Mýty o otvorenom prístupe vyvrátené

Akademickým pracovníkom a študentom môže otvorený prístup pripadať ako desivý nový svet, najmä so zvyšovaním tlaku na publikačnú činnosť. Existuje mnoho príručiek na vyvrátenie mýtov o publikovaní v režime otvoreného prístupu, a pozorné čítanie zohráva v súčasnom akademickom prostredí rozhodujúcu úlohu pri rozptýlení všetkých obáv alebo nedorozumení.

* [Peter Suber: Field Guide to misunderstandings about Open Access (Príručka   
  o nedorozumeniach ohľadom otvoreného prístupu](http://legacy.earlham.edu/~peters/fos/newsletter/04-02-09.htm#fieldguide)).
* [Minnesotská univerzita: Myths about Open Access Publishing (Mýty o publikovaní   
  v režime otvoreného prístupu](https://www.lib.umn.edu/openaccess/myths-about-open-access)).
* [Mike Taylor: Persistent Myths about open access scientific publishing (Pretrvávajúce mýty o vedeckej publikačnej činnosti s otvoreným prístupom](https://www.theguardian.com/science/blog/2012/apr/17/persistent-myths-open-access-scientific-publishing)).

##### Záverečné poznámky

Univerzity zohrávajú významnú úlohu v rozvoji vedeckého výskumu a publikačná činnosť je kľúčovým spôsobom, ktorým akademickí pracovníci prezentujú zistenia svojim spolupracovníkmi a verejnosti. Ako organizátori poznatkov v rámci inštitúcií môžu knihovníci spolupracovať s univerzitnými výskumníkmi na podpore prístupu k informáciám. Môžu to dosiahnuť vzdelávaním o spôsoboch a dôvodoch otvoreného prístupu, odpovedaním na otázky týkajúce sa autorských práv a poskytovaním usmernení a odporúčaní na maximalizáciu dosahu a vplyvu vedeckej publikačnej činnosti v konkrétnych oblastiach.

* 1. Otvorené vzdelávacie zdroje, otvorené učebnice, otvorené kurzy

Otvorené vzdelávanie je myšlienka, súbor obsahov, postupov, politík či komunita, ktoré môžu pri správnom použití pomôcť každému na svete získať prístup k bezplatným, efektívnym   
a otvoreným vzdelávacím materiálom pri nulových hraničných nákladoch [náklady pri zvýšení/rozšírení výroby, v kontexte vzdelávania náklady na zorientovanie sa v novej téme]. Žijeme vo veku informačnej hojnosti, kde po prvýkrát v histórii ľudstva môže v podstate každý dosiahnuť vzdelanie, po ktorom túži. Kľúčom k tomuto transformačnému posunu vo vzdelávaní sú otvorené vzdelávacie zdroje (z angl. Open Educational Resources, OVZ). OVZ sú vzdelávacie materiály šírené bezplatne, na ktoré sa vzťahujú zákonné povolenia, na základe ktorých ich môže verejnosť voľne používať, šíriť a ďalej rozvíjať ich obsah.

OVZ sú možné, pretože:

* + - zdroje vzdelávania sú (väčšinou) digitálne[[3]](#footnote-3) a digitálne zdroje sa môžu ukladať, kopírovať a distribuovať s takmer nulovými nákladmi;
    - internet uľahčuje verejnosti šírenie digitálneho obsahu a
    - licencie Creative Commons zas uľahčujú a legalizujú zachovanie autorských práv   
      a legálne šírenie vzdelávacích zdrojov navonok.

Keďže efektívne vzdelávacie materiály dokážeme šíriť navonok za takmer nulové náklady[[4]](#footnote-4), mnohí tvrdia, že pedagógovia a štáty, ktoré podporujú verejné vzdelávanie, majú morálnu   
a etickú povinnosť tak konať. Koniec koncov, vzdelávanie je predovšetkým o šírení vedomostí a myšlienok. Creative Commons verí, že OVZ nahradia veľa drahého, proprietárneho obsahu používaného v akademických kurzoch. Prechod na tento model prinesie spravodlivejšie hospodárske príležitosti a sociálne výhody na celom svete bez toho, aby sa znížila kvalita vzdelávacieho obsahu.

Otázky / Prečo na tom záleží

Zdá sa vám rozumné, že vzdelávanie v ére internetu by malo byť drahšie a menej flexibilné ako v predchádzajúcich generáciách? Vzdelávanie je dôležitejšie ako kedykoľvek v minulosti. Nič iné nemôže prispieť k podpore šťastia, prosperity a bezpečnosti jednotlivcov, rodín   
a spoločnosti. Hoci mnoho zaujímavých a užitočných experimentov sa deje mimo formálneho vzdelávania, tituly, certifikáty a ďalšie osvedčenia udelené oficiálnymi inštitúciami sú stále mimoriadne dôležité pre kvalitu života mnohých ľudí na celom svete.



[opensourceway](https://flickr.com/people/opensourceway): [Otvorené vzdelávacie zdroje: Ekosystém vzdelávania ožíva.](https://flickr.com/photos/opensourceway/4371000818) [CC BY-SA 2.0](https://creativecommons.org/licenses/by-sa/2.0/)

Formálne vzdelanie, dokonca aj v ére internetu, môže byť drahšie a menej flexibilné ako kedykoľvek predtým. V mnohých krajinách vydavatelia vzdelávacích materiálov predražujú učebnice a ďalšie zdroje. V rámci prechodu z tlače na digitálny formát sa tie isté spoločnosti vo veľkej miere presunuli od modelu, v ktorom si študenti kupujú a vlastnia knihy, k modelu „streamovania“, v rámci ktorého majú prístup k materiálom na obmedzený čas.

Okrem toho vydavatelia neustále vyvíjajú reštriktívne technológie, ktoré obmedzujú spôsob, akým môžu študenti a akademickí pracovníci narábať so zdrojmi, ku ktorým majú dočasný prístup, vrátane vynachádzania nových spôsobov, ako zakázať tlač, zabrániť vyberaniu   
a vkladaniu ich častí a obmedziť šírenie materiálov medzi priateľmi.

Čo sa naučíme

* + - Definovať pojem „otvorené“ v súvislosti s otvorenými vzdelávacími zdrojmi (OVZ)
    - Rozlišovať medzi OVZ, otvorenými učebnicami, otvorenými kurzmi a hromadnými otvorenými online kurzmi (MOOC)

Osobné zamyslenie / Prečo je to pre vás dôležité

Aký vplyv mali rastúce náklady a znížená flexibilita vzdelávacích materiálov na vás a na vašich známych? Akú úlohu podľa vás zohrali autorské práva s klauzulou „všetky práva vyhradené“   
a súvisiace zákony pri zvyšovaní nákladov a znižovaní flexibility študentov a učiteľov?

Získavanie potrebných vedomostí

OVZ a otvorené učebnice

Na úvod si pozrite toto video [Why OER?](https://www.youtube.com/watch?v=qc2ovlU9Ndk) (Prečo OVZ?) (trvanie 03:48)

Otvorené vzdelávacie zdroje (OVZ) sú vzdelávacie, študijné a výskumné materiály, ktoré sú buď (a) súčasťou verejnej sféry (public domain) alebo (b) [licencované](https://creativecommons.org/licenses/) spôsobom, ktorý zabezpečuje každému bezplatné a trvalé povolenie vykonávať činností známe pod skratkou [5R](https://opencontent.org/definition/) (retain –uchovávanie, reuse – opakované použitie, revise – úprava, remix – remixovanie a redistribute – ďalšie šírenie)[[5]](#footnote-5).

Na opis OVZ môžete použiť aj túto menej odbornú definíciu:

OVZ sú vzdelávacie materiály, ktoré možno voľne sťahovať, upravovať a šíriť tak, aby lepšie slúžili všetkým študentom.[[6]](#footnote-6)

Na rozdiel od klasických vzdelávacích materiálov, ktoré sú čoraz drahšie a čoraz menej flexibilné, OVZ poskytujú každému a všade bezplatné povolenie na sťahovanie, úpravu   
a ďalšie šírenie. David Wiley prišiel s ďalšou populárnou definíciou, podľa ktorej možno za OVZ považovať len vzdelávacie materiály licencované tak, aby mala verejnosť povolenie vykonávať [činnosti 5R.](http://opencontent.org/definition/)

Činnosti 5R zahŕňajú:

1. **Uchovávanie** – povolenie vytvárať, vlastniť a kontrolovať kópie obsahu (napr. sťahovať, kopírovať, ukladať a spravovať).
2. **Opakované použitie** – povolenie na použitie obsahu rôznymi spôsobmi (napr. v triede, v študijnej skupine, na webovej stránke, vo videu).
3. **Úprava** – povolenie adaptovať, prispôsobiť, upraviť alebo zmeniť samotný obsah (napr. preložiť obsah do iného jazyka).
4. **Remixovanie** – povolenie kombinovať pôvodný alebo upravený obsah s iným materiálom na vytvorenie niečoho nového (napr. začlenenie obsahu do *mashupu* [Podľa [SocialPilot](https://www.socialpilot.co/social-media-terms/what-is-a-mashup) slovo *mashup* označuje obsah vytvorený spracovaním textu, číselných údajov, obrázkov, videí, hudby a iných foriem obsahu z viacerých zdrojov a platforiem. Obsahový *mashup* teda zahŕňa niekoľko druhov médií zo zverejnených zdrojov na vytvorenie nového diela, ktoré je zvyčajne zverejnené ako nový príspevok na platformách sociálnych médií. Podľa [Wikipedie](https://sk.wikipedia.org/wiki/Mashup) slovo *mashup* označuje aj webovú stránku alebo aplikáciu, ktorá poskytuje nové služby a v rámci toho kombinuje dáta a materiály z rôznych zdrojov.]).
5. **Ďalšie šírenie** – povolenie na šírenie kópií pôvodného obsahu, úprav alebo remixov medzi ďalšími osobami (napr. poskytnutie kópie priateľovi).

Najjednoduchší spôsob, ako sa uistiť, že vzdelávací zdroj je „otvorený“ vzdelávací zdroj, ktorý poskytuje povolenia na činnosti označované skratkou 5R, je zistiť, či je zdroj súčasťou verejnej sféry (public domain), alebo či sa naň vzťahuje licencia Creative Commons, ktorá umožňuje vytváranie odvodených diel – [CC0](https://creativecommons.org/publicdomain/zero/1.0/), [CC BY](https://creativecommons.org/licenses/by/4.0/), [CC BY-SA](https://creativecommons.org/licenses/by-sa/4.0/), [CC BY-NC](https://creativecommons.org/licenses/by-nc/4.0/) alebo [CC BY-NC-SA](https://creativecommons.org/licenses/by-nc-sa/4.0/). Do tohto zoznamu sme označenie *Public Domain Mark* nezaradili len z toho dôvodu, že zdroj takto označený v jednej krajine nemusí byť vo verejnej sfére (public domain) v inej krajine. Ako sme uviedli v 3. časti, označenie *Public Domain Mark* nemá právne účinky.


OVZ majú rôznorodé podoby a rozsahy. OVZ môžu byť rozsahom malé, napr. jedno video alebo [simulácia](https://phet.colorado.edu/en/simulations/category/html), ale aj rozsiahle ako celý študijný program. Pre učiteľov môže byť ťažké alebo minimálne časovo náročné zostaviť OVZ do dostatočne uceleného súboru, ktorý by nahradil učebnicu chránenú autorskými právami s klauzulou „všetky práva vyhradené“. Z tohto dôvodu sa OVZ často zhromažďujú a prezentujú spôsobom, ktorý pripomína klasickú učebnicu, aby ich učitelia ľahšie pochopili a používali. Pojem „otvorená učebnica“ jednoducho znamená súbor otvorených vzdelávacích zdrojov, ktoré boli usporiadané tak, aby vyzerali ako klasická učebnica s cieľom uľahčiť proces ich zavádzania. Príklady otvorených učebníc z mnohých disciplín nájdete na stránkach [OpenStax](http://openstaxcollege.org/), [Open Textbook Library](https://open.umn.edu/opentextbooks/) alebo [BCcampus Open Education](https://open.bccampus.ca/). Inokedy sú OVZ zhrnuté do jedného celku a prezentované v podobe digitálnych študijných materiálov. Príklady otvorených študijných materiálov nájdete na stránkach [Open Education Consortium](http://www.oeconsortium.org/courses/) a [MIT OCW](https://ocw.mit.edu/index.htm).

Výskum ukázal, že okrem toho, že študenti [ušetria peniaze](http://www.irrodl.org/index.php/irrodl/article/view/1700/2833), keď ich učitelia zavedú OVZ, môžu dosahovať aj [lepšie výsledky](http://link.springer.com/article/10.1007%2Fs12528-015-9101-x), ak si ich učitelia zvolia OVZ namiesto vzdelávacích materiálov, ktoré sú dostupné s autorskými právami s klauzulou „všetky práva vyhradené“.

Myšlienku OVZ silne presadzuje celý rad jednotlivcov, organizácií a vlád, o čom svedčia dokumenty ako [Deklarácia o otvorenom vzdelávaní z Kapského Mesta](http://www.capetowndeclaration.org/read-the-declaration) (2007) a [Kapské Mesto +10](https://www.capetowndeclaration.org/cpt10/) (2017), [Parížska deklarácia UNESCO o OVZ](http://www.unesco.org/new/en/communication-and-information/access-to-knowledge/open-educational-resources/what-is-the-paris-oer-declaration/) (2012), [Akčný plán UNESCO o OVZ   
z Ľubľany](https://en.unesco.org/sites/default/files/ljubljana_oer_action_plan_2017.pdf) (2017) či [Odporúčanie UNESCO pre OVZ](http://portal.unesco.org/en/ev.php-URL_ID=49556&URL_DO=DO_TOPIC&URL_SECTION=201.html) (2019).

Otvorené vzdelávacie zdroje verzus bezplatné knižničné zdroje

Učitelia a profesori zvyčajne na svojich hodinách používajú kombináciu komerčného obsahu chráneného autorskými právami s klauzulou „všetky práva vyhradené“, bezplatných knižničných zdrojov a OVZ. Kým knižničné zdroje sú pre študentov a akademických pracovníkov „zadarmo“ v rámci danej inštitúcie, v skutočnosti (a) nie sú „zadarmo“, pretože inštitucionálna knižnica musí platiť za ich nákup alebo predplatné a (b) nie sú dostupné širokej verejnosti. Táto tabuľka zachytáva náklady pre študentov a zákonné povolenia, ktoré sú dostupné pre učiteľov a študentov pre každý z uvedených typov vzdelávacích zdrojov.



[David Wiley](https://www.slideshare.net/opencontent). Snímka prezentácie. [CC BY 4.0](https://creativecommons.org/licenses/by/4.0/)

OVZ v primárnom/sekundárnom[[7]](#footnote-7) verzus terciárnom (vysokoškolskom) vzdelávaní

OVZ sa používajú vo všetkých oblastiach vzdelávania. Spôsob, akým sa OVZ tvoria   
a zavádzajú, sa však často líši v závislosti od stupňa vzdelávania, v rámci ktorej pôsobíte.

Vo všeobecnosti je v prípade akademických pracovníkov na terciárnom (vysokoškolskom) stupni vzdelávania **vyššia** pravdepodobnosť, že:

* budú mať čas, zdroje a podporu na tvorbu a úpravu vzdelávacích zdrojov,
* budú vlastniť autorské práva na obsah, ktorý vytvoria (aj keď to závisí od zmluvy   
  s vysokou školou/univerzitou),
* môžu prijímať jednostranné rozhodnutia (pozri [akademickú slobodu](https://en.wikipedia.org/wiki/Academic_freedom)), pokiaľ ide   
  o obsah používaný na hodinách.

Samotní akademickí pracovníci terciárneho (vysokoškolského) vzdelávania sú často tvorcami OVZ a môžu rozhodovať o tom, či zavedú OVZ do svojich študijných programov. V terciárnom (vysokoškolskom) vzdelávaní vo všeobecnosti prevláda tendencia postupného prijímania OVZ jednotlivými pedagógmi/vedeckými pracovníkmi vysokej školy. Vzhľadom na

túto príležitosť je rozhodujúce, aby mali akademickí pracovníci dostatok času, zdrojov   
a podpory na vytvorenie a zavedenie obsahu otvoreného vzdelávania a prechod na otvorené vzdelávacie postupy/výučbu. Príklad: [British Columbia Faculty wrote an Open Textbook](https://opentextbc.ca/clinicalskills/) (Akademickí pracovníci Univerzity v Britskej Kolumbii napísali otvorenú učebnicu).

Vo všeobecnosti je u učiteľov pôsobiacich na základných a stredných školách **menej** pravdepodobné, že:

* budú mať čas, zdroje a podporu na tvorbu a úpravu vzdelávacích zdrojov,
* budú vlastniť autorské práva na obsah, ktorý vytvoria (aj keď to závisí od ich zmluvy so školou/školským obvodom) [Na Slovensku učitelia ZŠ a SŠ zvyčajne nemajú v zmluvách zvyčajne žiadne podmienky súvisiace s OVZ, ktoré vytvoria.],
* môžu prijímať jednostranné rozhodnutia o tom, aký obsah sa použije v príslušných učebných osnovách.

V školách primárneho a sekundárneho vzdelávania sa OVZ zavádzajú skôr na úrovni školského obvodu alebo školy, a nie na úrovni jednotlivých učiteľov. Príklad: [Open policies in New Zealand schools](https://creativecommons.org/2014/10/06/creative-commons-policies-grow-in-new-zealand-schools/) (Otvorené politiky vzdelávania v školách na Novom Zélande). [Platí pre anglofónne krajiny.].

Otvorené vzdelávacie zdroje (stručná časová os)

Hoci v rámci tohto kurzu nie je dostatok priestoru na poskytnutie uceleného prehľadu o „histórii otvoreného vzdelávania“, uvádzame niekoľko kľúčových udalostí, ktoré prispeli k rozšíreniu hnutia za otvorené vzdelávanie. *(Ak viete o ďalších takýchto podstatných udalostiach, povedzte nám o tom a my budeme časovú os aktualizovať. Ďakujeme!)*

* 1969 – otvorenie [Open University](http://www.open.ac.uk/researchprojects/historyofou/story/ousa-brief-history) vo Veľkej Británii
* 1983 – [založenie hnutia za slobodný softvér](https://en.wikipedia.org/wiki/Free_software_movement) (Free Software Movement)

spustením projektu GNU

* 1989 – [Internetová sieť](https://webfoundation.org/about/vision/history-of-the-web/)
* 1997 – [MERLOT](https://info.merlot.org/merlothelp/topic.htm#t=Who_We_Are.htm) [repozitár otvorených vzdelávacích zdrojov]
* 1998 – [Zákon o predĺžení doby platnosti autorských práv](https://en.wikipedia.org/wiki/Copyright_Term_Extension_Act) v USA
* 1998 – zavedenie termínu „otvorený obsah“ a vydanie [licencia na otvorený obsah](https://web.archive.org/web/19981206111937/http:/www.opencontent.org/opl.shtml)

(OCL, Open Content License)

* 1999 – vydanie [licencie na otvorené publikácie](http://opencontent.org/openpub/) (OPL, Open Publication License)
* 1999 – spustenie [Connexions](https://en.wikipedia.org/wiki/Richard_Baraniuk) (premenované na OpenStax v roku 2012)
* 2001 – [Wikipedia](https://en.wikipedia.org/wiki/History_of_Wikipedia)
* 2001 – [založenie](https://creativecommons.org/about/history/) Creative Commons
* 2001 – [študijné materiály MIT](https://ocw.mit.edu/about/our-history/)
* 2002 – [Budapeštianska iniciatíva za otvorený prístup](https://www.budapestopenaccessinitiative.org/read/) (BOAI)
* 2002 – [spustenie licencií](https://creativecommons.org/about/history/) Creative Commons
* 2002 – [UNESCO zaviedlo](https://en.wikipedia.org/wiki/Open_educational_resources) pojem Open Educational Resources (Otvorené

vzdelávacie zdroje)

* 2004 – prvá výročná [konferencia o otvorenom vzdelávaní](https://openedconference.org/2018/)
* 2005 – vznik [OpenCourseWare Consortium](http://www.oeconsortium.org/) (v roku 2014 premenované na Open

Education Consortium)

## 2006 – [WikiEducator](http://wikieducator.org/)

## 2007 – [Deklarácia z Kapského mesta o otvorenom vzdelávaní](http://www.capetowndeclaration.org/)

## 2007 – [OER Commons](https://www.oercommons.org/)

## 2007 – [Experiment Wileyho](http://web.archive.org/web/20070911162731/http:/www.opencontent.org/wiki/index.php?title=Intro_Open_Ed_Syllabus) a [Couros](http://eci831.wikispaces.com/Session+List)a s „otvorenými študijnými programami“

## 2008 – Vydanie publikácie [Opening Up Education (Otvorenie vzdelávania)](http://mitpress.mit.edu/books/opening-education)

## 2008 – kurz [Connectivism and Connected Knowledge](http://web.archive.org/web/20090221092559/http://ltc.umanitoba.ca/connectivism/)

* + s účasťou vyše 2 000 študentov, na základe čoho vznikol výraz „hromadný otvorený online kurz“ resp. [MOOC](https://en.wikipedia.org/wiki/Massive_open_online_course) (Massive Open Online Course). Pozrite si toto video Davea Cormiera o MOOC: „[What is a MOOC?](https://www.youtube.com/watch?v=eW3gMGqcZQc)“ („Čo je to MOOC?“) Video (4:26), [CC BY 3.0](https://creativecommons.org/licenses/by/3.0/)
* 2012 – [OpenStax](https://openstax.org/) vydáva prvú otvorenú učebnicu
* 2012 – [Parížska deklarácia UNESCO o OVZ](http://www.unesco.org/new/fileadmin/MULTIMEDIA/HQ/CI/CI/pdf/Events/English_Paris_OER_Declaration.pdf)
* 2017 – [2. svetový kongres UNESCO o OVZ](https://www.oercongress.org/)[[8]](#footnote-8)
* 2019 – [Odporúčanie UNESCO o OVZ](https://en.unesco.org/news/unesco-recommendation-open-educational-resources-oer)
* 2020 – UNESCO spúšťa [Dynamickú koalíciu](https://en.unesco.org/themes/building-knowledge-societies/oer/dynamic-coalition) v súvislosti s odporúčaním o OVZ

##### Záverečné poznámky

Otvorené vzdelávacie zdroje, či už sú organizované ako otvorené učebnice alebo otvorené vzdelávacie programy, poskytujú učiteľom, študentom a ďalším osobám celý rad povolení, vďaka ktorým je vzdelávanie cenovo dostupnejšie a flexibilnejšie. Tieto povolenia tiež umožňujú rýchle a lacné experimentovanie a inovácie, pretože pedagógovia sa snažia maximalizovať prístup k efektívnym vzdelávacím zdrojom pre všetkých.

# Vyhľadávanie, vyhodnocovanie a úprava zdrojov

Žijeme v živej vizuálnej kultúre, ktorá vyžaduje, aby pedagógovia poskytovali na hodinách relevantné vzdelávacie zdroje, hoci nájsť a opakovane použiť vynikajúce diela iných autorov nie je vždy jednoduché. V tejto časti sa naučíte, ako nájsť OVZ iných autorov a ako ich upraviť na účely použitia na svojich vlastných hodinách.

Knihovníci zohrávajú dôležitú úlohu pri objavovaní, rozvíjaní, popise, licencovaní, správe   
a šírení otvorených vzdelávacích zdrojov (OVZ). Knižnice majú zároveň možnosť obhajovať   
a podporovať využívanie OVZ. V tejto časti si vysvetlíme praktickým prístup k podpore zavádzania OVZ.

Otázky / Prečo na tom záleží

Aké zručnosti a znalosti potrebujete na vyhľadávanie OVZ, ktoré vy a vaši študenti potrebujete? Ak sa chcete pripojiť ku globálnej komunite otvoreného vzdelávania, nájsť tie najlepšie otvorené zdroje pre svoj kurz a šíriť svoje diela ako OVZ, musíte vedieť – a vedieť, ako učiť iných – ako nájsť, vyhodnotiť a upraviť otvorené licencované zdroje. Čo ak chceme myslieť v širšom kontexte... aký vplyv by mohlo mať otvorené vzdelávanie z globálneho hľadiska?

Prečo je otvorenosť a možnosť upravovať, remixovať a šíriť obsah taká dôležitá? Ak by verejnosť mala prístup k kvšetkým vedomostiam sveta a mohla by ich tvorivo remixovať, aké nové príležitosti by sme mohli nájsť na riešenie globálnych výziev (napr. [cieľov trvalo udržateľného rozvoja OSN](https://sustainabledevelopment.un.org/?menu=1300))?



[Tiago Aguiar](https://unsplash.com/@tiagoaguiar): [Mobilný telefón](https://unsplash.com/photos/E1X0Oa77f5U). Verejná sféra/Public Domain: [CC0](https://creativecommons.org/publicdomain/zero/1.0/)

Čo sa naučíme

* Nájsť OVZ v otvorených úložiskách, na Google a na ďalších platformách
* Posúdiť, ako opakovane použiť/upraviť/remixovať OVZ, ktoré nájdete
* Ukázať, ako sa môžu rôzne OVZ používať spoločne a súčasne venovať pozornosť kompatibilite licencií.

Osobné zamyslenie / Prečo je to pre vás dôležité

Kde momentálne hľadáte vzdelávacie zdroje? Vyhľadávate otvorené alternatívy materiálov, ktoré v súčasnosti používate? Ako hodnotíte svoje existujúce vzdelávacie zdroje a ako môžete tieto metódy uplatniť pri obsahu podliehajúcemu verejnej licencii?

Po identifikácii vzdelávacích zdrojov, ktoré v súčasnosti používate, si položte tieto otázky:

* Je tento zdroj voľne dostupný všetkým mojim študentom?
* Môžeme si ja a moji študenti uchovať kópiu tohto zdroja navždy?
* Má moja trieda zákonné právo na opravu chýb, aktualizáciu starého alebo nepresného obsahu, vylepšenie diela a jeho šírenie medzi ďalšími pedagógmi po celom svete?
* Môžu moji študenti prispieť k našim vzdelávacím zdrojom a zlepšiť ich ako súčasť svojej práce v rámci kurzu?

Ak je odpoveď na tieto otázky „Nie“, pravdepodobne používate vzdelávacie zdroje, z ktorých nevyplývajú zákonné povolenia, ktoré vy a vaši študenti potrebujete na to, aby ste mohli robiť to, čo zamýšľate.

Získavanie potrebných vedomostí

Vyhľadávanie zdrojov

Nie všetko na internete sú otvorené vzdelávacie zdroje a niektoré diela označené ako „otvorené“ nemusia mať zákonné povolenia na vykonávanie činností 5R. Ako teda rozpoznáte OVZ a ako si zvolíte tie OVZ, ktoré budú na vašich hodinách fungovať najlepšie?

Nájdenie zdrojov, ktoré chcete použiť, je prvým krokom k zavedeniu OVZ na vašich hodinách. Vyhľadávanie predstavuje jednu z prvotných prekážok pre pedagógov využívajúcich OVZ. Našťastie, existuje mnoho osvedčených spôsobov vyhľadávania OVZ.

Po prvé, aby sme si urobili krátky úvod o tom, ako hľadať OVZ, pozrite si toto video [“How can I find OVZ?”](https://www.youtube.com/watch?v=NJRIaQkiWKw) (Ako vyhľadávať OVZ?) (1:31).

Urobte si rýchly prehľad o projektoch OVZ a ľuďoch na [svetovej mape OVZ](https://oerworldmap.org/), aby ste získali predstavu o globálnej činnosti v oblasti OVZ.

Existuje mnoho webových stránok, ktoré obsahujú rozsiahle súbory OVZ (napr. Wikimedia Commons), niektoré univerzity však majú svoje vlastné úložiská a služby OVZ. Vhodným prvým krokom je pristúpiť k všeobecnému vyhľadaniu OVZ pomocou [rozšíreného vyhľadávania Google](https://www.google.com/advanced_search) a filtrovať výsledky podľa „Práva na použitie“ (rozbaľovacia ponuka   
v dolnej časti obrazovky). Pozrite si [príspevok spoločnosti Google](https://googleblog.blogspot.com/2009/07/find-creative-commons-images-with-image.html) o tom, ako efektívne používať tento nástroj.

Okrem šírenia OVZ na svojich webových stránkach alebo blogu existujú stovky online platforiem, na ktorých môžete šíriť svoj obsah s otvorenou licenciou. [Creative Commons spravuje adresár](https://creativecommons.org/about/program-areas/education-oer/education-oer-resources/)  niektorých z najpopulárnejších platforiem OVZ pre pedagógov, ktoré sú usporiadané podľa typu obsahu (fotografie, video, audio, učebnice, kurzy atď.). Na týchto platformách môžete nájsť aj OVZ.

Pedagógovia podporujúci otvorené vzdelávanie si často navzájom pomáhajú pri vyhľadávaní OVZ v otvorených vzdelávacích zoznamoch na serveroch. Pripojiť sa môžete napríklad   
k týmto:

* Platforma CC pre otvorené vzdelávanie ([CC Open Education Platform](mailto:cc-openedu@googlegroups.com)) ([pozvánka](https://creativecommons.org/2017/09/05/invitation-join-cc-open-education-platform/))
* [OER Forum](mailto:oer-forum@lists.esn.org.za)
* [International OER Advocacy](mailto:internationaloeradvocacy@googlegroups.com)
* [OER Discuss](mailto:OER-DISCUSS@jiscmail.ac.uk)
* [Open Knowledge Open Edu](mailto:open-education@lists.okfn.org)
* [Open Edu SIG](mailto:OPENEDSIG@jiscmail.ac.uk)
* [Wikimedia Education](mailto:education@lists.wikimedia.org)
* [US OER Advocacy](mailto:oer-advocacy-coalition@googlegroups.com)
* [SPARC: Library OER](mailto:liboer@sparcopen.org)
* [Educause Openness](mailto:OPENNESS@listserv.educause.edu)

Ak sa chcete dozvedieť viac o najpopulárnejších všeobecných možnostiach vyhľadávania OVZ, prečítajte si tento [modul kurzu Open Washington](http://www.openwa.org/module-6-2/).

#### Posúdenie zdrojov

Rovnako ako pri všetkých vzdelávacích zdrojoch, aj OVZ je potrebné pred použitím posúdiť. Pedagógovia, ktorí len začínajú pracovať s OVZ, môžu mať obavy ohľadom kvality, pretože OVZ sú k dispozícii zadarmo a mohli byť remixované inými pedagógmi. Proces používania   
a posudzovania OVZ sa až tak nelíši od posudzovania klasických zdrojov chránených autorskými právami s klauzulou „všetky práva vyhradené“. Či už sa na vzdelávacie materiály vzťahuje verejná licencia alebo sú tieto materiály uzavreté, vy ste najlepším posudzovateľom kvality, pretože viete, čo vaši študenti potrebujú a čo vaše učebné osnovy vyžadujú.

Špecialisti v príslušných oblastiach (pedagógovia a knihovníci) často hodnotia kvalitu   
a vhodnosť vzdelávacích zdrojov podľa týchto kritérií: Zoznam [kritérií na hodnotenie kvality podľa](https://openeducationalresources.pbworks.com/w/page/24838164/Quality%20considerations) JISC:

* presnosť
* reputácia autora/inštitúcie
* štandard technickej výroby
* dostupnosť
* vhodnosť na daný účel

Nenechajte si od nikoho nahovoriť, že OVZ sú zdroje „nízkej kvality“, pretože sú zadarmo. Ako sa uvádza v Sprievodcovi SPARC o rúcaní mýtov v oblasti OVZ ([SPARC OER Mythbusting Guide](https://sparcopen.org/our-work/oer-mythbusting/)):

* V tomto čoraz digitálnejšom a internetovo prepojenom svete sa staré príslovie „dostanete to, za čo zaplatíte“ stáva zastaralým. Vo všetkých oblastiach spoločnosti vznikajú nové modely, ktoré radikálne znižujú alebo eliminujú náklady používateľov, pričom tento druh inovácií sa rozšíril aj do vzdelávacích zdrojov.
* Vydavatelia OVZ pracujú na zabezpečení kvality svojich zdrojov. Mnoho otvorených učebníc vzniká na základe prísnych redakčných a recenzných pokynov a mnohé úložiská OVZ umožňujú akademickým pracovníkom materiály preskúmať   
  (a oboznámiť sa s recenziami iných osôb). Rastie aj množstvo dôkazov, ktoré potvrdzujú, že OVZ môžu byť bezplatné a súčasne vysokokvalitné – a čo je dôležitejšie, podporujú pozitívne Čo sa naučíme študentov.

Dávajte si pozor aj na to, aby ste neboli vťahovaní do diskusií o „vysoko- alebo nízkokvalitných vzdelávacích zdrojoch“, keď pedagógom by v skutočnosti malo ísť   
o „efektívnosť“. Prečítajte si tieto dva príspevky od Davida Wileyho: [Stop Saying “High Quality”](https://opencontent.org/blog/archives/3821) (Prestaňte hovoriť "vysoká kvalita") a [No, Really – Stop Saying “High Quality”](https://opencontent.org/blog/archives/3830) (Nie, naozaj – prestaňte hovoriť „vysoká kvalita“).

#### Remixovanie a adaptácia zdrojov

Otvorenosť umožňuje pedagógom efektívnejšie využívať zdroje, čo môže viesť k lepšiemu vzdelávaniu a lepším študentským výsledkom. OVZ možno remixovať a adaptovať: aktualizovať, prispôsobovať a zlepšovať na lokálnej úrovni tak, aby vyhovovali potrebám študentov – prostredníctvom prekladov OVZ do miestneho jazyka, prispôsobením otvorenej učebnice biológie tak, aby bola v súlade s miestnymi vedeckými štandardmi, alebo modifikáciou simulácie OVZ tak, aby bola prístupná študentovi, ktorý nepočuje.

Myšlienka remixu a adaptácie je základom vzdelávania. Kreatívne opakované použitie materiálov vytvorených inými pedagógmi a autormi je viac ako len o hľadaní inšpirácie; kopírujeme, upravujeme a kombinujeme rôzne materiály na dotvorenie vzdelávacích zdrojov pre svojich študentov.




Foto: [José Carlos Cortizo Pérez](https://www.flickr.com/photos/josek/2985192607/). [CC BY](http://creativecommons.org/licenses/by/2.0/) 2.0

Začleňovanie materiálov vytvorených inými autormi a kombinovanie materiálov z rôznych zdrojov môže byť zložité nielen z pedagogického hľadiska, ale aj z hľadiska autorského práva.

Na online zdroje digitálneho vzdelávania sa vzťahujú rôzne právne povolenia, ktoré umožňujú (alebo neumožňujú) verejnosti používať, remixovať a šíriť tieto zdroje. Spomenieme aspoň niektoré právne kategórie:

* Voľné diela (Public Domain Works) (neobmedzené autorskými právami) sa môžu remixovať s akýmkoľvek dielom.
  + Príklad: ktokoľvek môže remixovať [Dobrodružstvá Huckleberryho Finn](https://www.gutenberg.org/ebooks/76)a od Marka Twaina s [Alicou v krajine zázrakov](https://www.gutenberg.org/ebooks/11) od Lewisa Carrolla.
* Diela chránené autorskými právami s klauzulou „všetky práva vyhradené“, ktoré sú   
  k dispozícii bezplatne online a ktoré môžete používať len na základe podmienok poskytovania služby v rámci projektu alebo uplatnením výnimky alebo obmedzenia autorských práv, ako je napríklad primerané použitie fair use) alebo primeraný prístup (fair dealing).
  + Príklad: mnohé MOOC umožňujú voľné opakované použitie svojho obsahu, nepovoľujú však kopírovanie, úpravu, remixovanie alebo opakované šírenie.
* Diela chránené autorskými právami s klauzulou „všetky práva vyhradené“   
  v uzavretých formátoch neumožňujú verejnosti dielo remixovať alebo upravovať.
  + Príklad: filmový trhák dostupný iba v streamovacej službe, ktorý nemôžete použiť ani naň odkazovať.
* Diela s licenciou Creative Commons (a inými verejnými licenciami), ktoré ponúkajú rôzne povolenia a obmedzenia.
  + Príklad: Wikipédia (BY-SA) umožňuje opakované použitie obsahu na komerčné účely na rozdiel od WikiHow (BY-NC-SA). Článok na Wikipédii sa nemôže remixovať s článkom na WikiHow.

Ak chcete vedieť, ktoré diela s licenciou CC sa môžu remixovať s inými dielami s licenciou CC, preštudujte si znovu [Tabuľku remixovania obsahu s licenciami CC](https://creativecommons.org/faq/#can-i-combine-material-under-different-creative-commons-licenses-in-my-work), ktorou sme sa zaoberali v časti 4.4. Dve diela môžete remixovať tam, kde sa dve diela s licenciou CC pretínajú v zelenom zaškrtnutom poli. Tam, kde vidíte čierne X, tieto dve diela s licenciou CC remixovať nemôžete.



[Tabuľka kompatibility licencií CC](https://creativecommons.org/faq/" \l "can-i-combine-material-under-different-creative-commons-licenses-in-my-work) /[CC BY 4.0](https://creativecommons.org/licenses/by/4.0/)

##### Záznamy MARC a metadáta

Existujú [štandardy metadát](http://dublincore.org/dcx/lrmi-terms/) pre OVZ, ktoré sprístupňujú obsah na také použitie, ktoré umožňuje jeho vyhľadávanie, usporiadanie a začlenenie do súčasných obsahových systémov inštitúcie. Metadáta môžu obsahovať informácie, ako je autor, názov, tematická oblasť, úroveň, kľúčové slová a ďalšie informácie o príslušnej kategórii.

Existuje veľa zdrojov, ktoré môžete jednoducho zahrnúť do otvorených učebníc v svojej knižničnej zbierke. Platforma [UnGlue.it](https://unglue.it/landing/) má rozsiahlu databázu elektronických kníh s licenciami Creative Commons. V roku 2014 bolo pridaných 1 897 bezplatných elektronických kníh – z toho 1 076 má licenciu Creative Commons. Na platformu boli tiež pridané [knižničné nástroje](https://unglue.it/accounts/edit/marc_config/) s cieľom umožniť používateľom sťahovať a nahrávať prispôsobiteľné záznamy MARC (strojovo čitateľná katalogizácia, z angl. Machine-Readable Cataloging). OVZ ako otvorené zdroje s verejnými licenciami často existujú mimo katalógu   
  
  
a katalogizačné štandardy sa môžu medzi úložiskami líšiť. Pozrite si katalógový záznam [Worldcat](https://www.worldcat.org/title/openstax/oclc/824454682&referer=brief_results) pre OpenStax, aby ste videli, ako by mohol otvorený vzdelávací zdroj vyzerať   
v katalógu. Ako katalogizujete OVZ? Na diskusiu použite triedny chat.

Bibliografické záznamy MARC pre OVZ ponúkajú aj Open Textbook Library [Knižnica otvorených učebníc – online databáza bibliografických informácií] a [BC Campus](https://open.bccampus.ca/bcoer-librarians/bc-open-textbook-marc-records/). [[BC Campus](https://open.bccampus.ca/) – kanadská štátna agentúra zameraná na sprístupňovanie vysokoškolského vzdelávania]. Open Textbook Library tiež aplikuje CC0 na všetky svoje [záznamy MARC.](http://open.umn.edu/opentextbooks/Discovery.aspx) [Prečítajte si viac o tom, ako používať CC pri záznamoch MARC.](https://dltj.org/article/cc0-marc-records/)

**Záverečné poznámky**

Žijeme vo svete informačnej hojnosti a čoraz väčšie percento digitálnych vedomostí podlieha otvoreným licenciám. Nájdenie správnych otvorených zdrojov, ktoré budú vyhovovať potrebám vašich vzdelávacích priestorov a vašich študentov, môže byť výzvou. Jednou   
z hlavných motivácií na používanie OVZ je schopnosť upravovať, remixovať a šíriť tieto diela tak, aby čo najlepšie vyhovovali potrebám vašich študentov. Vyhľadávače, archívy OVZ   
a služby platforiem so integrovanými nástrojmi na používanie licencií Creative Commons sú nápomocné, nájdenie správnych OVZ však stále trvá nejaký čas.

# Vytváranie a šírenie OVZ

Veľká časť tohto kurzu sa zameriavala na tvorbu: ako to funguje z právneho hľadiska a –   
v praktickejšej rovine – ako sa učíme tým, že niečo robíme a vytvárame. V tejto časti si vysvetlíme a naučíme sa, ako vytvárať otvorené vzdelávacie zdroje, aby mali maximálny dosah a mohli sa používať bez akýchkoľvek právnych alebo technických prekážok.

Zverejnil: hansol. [CC BY 2.0](https://creativecommons.org/licenses/by/2.0/)

Otázky / Prečo na tom záleží

Veľkú časť práce každého pedagóga tvorí príprava, aktualizácia a kombinovanie učebných materiálov. Otvorenie týchto materiálov vyžaduje len niekoľko ďalších krokov a je to jednoduchšie, ako si myslíte. Aké sú to kroky? Čo by ste mali zvážiť a očakávať, keď sa rozhodnete vytvoriť a zverejniť svoje zdroje v otvorenom priestore?

Keď šírime vzdelávacie zdroje v podobe OVZ, šírime svoje odporúčané postupy, svoje odborné znalosti, výzvy a riešenia. Vzdelávanie je o zdieľaní. Keď sa delíme o svoju prácu   
s viacerými ľuďmi, stávame sa lepšími pedagógmi.

Čo sa naučíme

* Získať predstavu o tom, ako budú vaše OVZ fungovať v praxi.
* Porozumieť tomu, ako prebieha voľba licencie (licencií) CC pre vaše zdroje.
* Preskúmať svoje rozhodnutie o verejnej licencii z hľadiska kompatibility (t. j. či môže byť remixované) s inými otvorenými zdrojmi.
* Identifikovať potreby a výzvy na zlepšenie dostupnosti OVZ pre všetkých.

Osobné zamyslenie / Prečo je to pre vás dôležité

Na akých učebných zdrojoch v súčasnosti pracujete? Zverejňujete alebo delíte sa o tieto zdroje s inými ľuďmi, aby ste získali spätnú väzbu? Ktoré z vašich zdrojov by mohli byť podľa vás prínosom pre vašich kolegov, študentov, knižnice alebo vedcov? Ak sa rozhodnete šíriť svoj obsah, koľko slobody chcete poskytnúť iným? Aké povolenia udelíte ostatným pri opakovanom použití vášho diela?

Získavanie potrebných vedomostí

###### Prečo zdieľať?


Na úvod si v súvislosti s tým, prečo je dôležité šíriť svoje dielo ako OVZ, pozrite toto video: [Open Education Matters: Why is it important to share content?](https://www.youtube.com/watch?v=dTNnxPcY49Q) (Na otvorenom vzdelávaní záleží: Prečo je dôležité šíriť obsah?) (trvanie 03:51)

Keďže pedagógovia a knihovníci môžu OVZ šíriť medzi všetkými s takmer nulovými nákladmi[[9]](#footnote-9), mali by sme tak urobiť. Koniec koncov, vzdelávanie je predovšetkým o šírení vedomostí   
a myšlienok. Knižnice sú o archivácii, šírení a pomoci študentom nájsť vedomosti, ktoré hľadajú. Keď na svoje diela udeľujeme licencie CC, šírime ich vo verejnosti na základe jednoduchých zákonných povolení.

Šírenie vášho diela je darom pre celý svet.

###### Výber licencie CC pre OVZ

Ako si možno pamätáte, nie všetky vzdelávacie materiály dostupné s licenciou CC sú OVZ. Preštudujte si túto tabuľku, ktorá podrobne opisuje, ktoré licencie CC sú pre vzdelávacie zdroje vhodné a ktoré nie.



Dve licencie CC Bez odvodeného obsahu (ND) sa nepovažujú za zlučiteľné s OVZ, pretože neumožňujú verejnosti upravovať alebo remixovať vzdelávacie zdroje a verejne ich šíriť. Keďže licencie ND nespĺňajú 5R ani žiadnu z hlavných definícií OVZ, hnutie za otvorené vzdelávanie nepovažuje vzdelávacie zdroje s licenciou ND za „OVZ“.

Pri voľbe správnej licencie na svoj otvorený vzdelávací zdroj musíte popremýšľať o tom, aké povolenia chcete udeliť ďalším používateľom – a aké povolenia si chcete ponechať pre seba. Prečítajte si článok „[Open Textbook Community Advocates CC BY License for Open Textbooks](https://open.bccampus.ca/2016/11/04/open-textbook-community-advocates-cc-by-license-for-open-textbooks/)“ (Komunita za otvorené učebnice presadzuje licenciu CC BY na otvorené učebnice) a zamyslite sa nad tým, prečo táto komunita odporúča licenciu Creative Commons Uvedenie autora (CC BY) v oblasti vzdelávania. Podobný text s ďalšími argumentmi   
o rovnakej licencii pri publikovaní vedeckých výskumov nájdete v článku "[Why CC BY?](https://oaspa.org/why-cc-by/)"(Prečo CC BY?) od Združenia vedeckých vydavateľov s otvoreným prístupom (Open Access Scholarly Publishers Association).

Základné informácie o licenciách, o tom, ako si zvoliť a použiť licenciu na svoje dielo alebo kombinované diela iných autorov a z iných zdrojov, nájdete opäť v časti [4.1](https://docs.google.com/document/d/1XJUUpw-HmNTsrcWDayYXFQ4lui9l_TRIy5-hIf3h8ps/edit#heading=h.t3212nai3pnn).

###### Právne prípady týkajúce sa licencií CC v súvislosti s OVZ

Podrobnú analýzu judikatúry Creative Commons nájdete v module 3.4 „Vymožiteľnosť licencií“. Creative Commons vedie zoznam súdnych rozhodnutí a judikatúry z jurisdikcií celého sveta, ktoré súvisia s licenciami a nástrojmi CC, v [právnej databáze CC](https://legaldb.creativecommons.org/).

V rokoch 2017 – 2018 sa vyskytli dva právne prípady, ktoré sa týkali otvoreného vzdelávania: Great Minds verzus FedEx Office a Great Minds verzus Office Depot, ako sa uvádza v 4. časti (pozri časť 4.2 a časť Doplnkové zdroje). Pripomíname, že oba prípady sa týkali OVZ, ktoré školy používali na nekomerčné účely. V oboch prípadoch okresné súdy zistili, že obchod   
s kopírovacími službami môže rozmnožovať vzdelávacie materiály na žiadosť školského obvodu, ktorý ich používa na základe licencie CC BY-NC-SA; autorské práva na licenciu ani licencia CC tak neboli porušené.

V čase zverejnenia v prípade FedEx odvolací súd USA pre 2. obvod [rozhodol](https://law.justia.com/cases/federal/appellate-courts/ca2/17-808/17-808-2018-03-21.html), že obchod   
s kopírovacími službami môže rozmnožovať vzdelávacie materiály na žiadosť školského obvodu, ktorý ich používa na základe licencie CC BY-NC-SA. V prípade Office Depot sa stále čaká na odvolanie. [Súd rozhodol v roku 2019. Pri odvolaní sa aj v prípade Office Depot potvrdilo pôvodné rozhodnutie – teda že kopírovacie služby neporušujú autorské práva, keď pre školy kopírujú materiály s licenciou CC BY NC. Podľa [CC Legal Database](https://legaldb.creativecommons.org/cases/14/).].

###### Ďalšie faktory na zváženie

Okrem výberu správnej licencie CC, aké ďalšie aspekty otvorenosti a pedagogickej činnosti stoja za zváženie? [Tu je zoznam odporúčaných postupov, ktoré by ste mali zohľadniť pri svojej práci pri tvorbe OVZ](https://maricopa.instructure.com/courses/805732/pages/educational-best-practices?module_item_id=5139807).

[8. modul programu Open Washington o šírení OVZ](http://www.openwa.org/module-8/) vám ponúkne praktické rady o tom, ako šíriť OVZ online a ako ich pripraviť na použitie aj v režime offline.



papirontul: [Encyklopédia a čítačka elektronických kníh na zelenej tráve](https://pixabay.com/photos/e-book-reader-e-book-e-reader-ebook-1213214/).

Verejná sféra: [CC0](https://creativecommons.org/publicdomain/zero/1.0/deed.en)

###### Zabezpečenie dostupnosti OVZ pre všetkých

Vo svojej podstate je cieľom OVZ zabezpečiť, aby k nim mal prístup každý. Nielen bohatí ľudia, nielen ľudia, ktorí vidia alebo počujú, nielen ľudia, ktorí čítajú po anglicky - ale všetci.

Keďže autori a inštitúcie vytvárajú a šíria OVZ, odporúčané postupy v oblasti prístupnosti musia byť súčasťou výučbového a technického návrhu od samého začiatku. Pedagógovia nesú právnu a etickú zodpovednosť za to, aby zabezpečili, že naše učebné zdroje budú plne prístupné všetkým študentom, vrátane tých so zdravotným postihnutím.

Pozrite si video [“Simply Said: Understanding Accessibility in Digital Learning Materials”](https://www.youtube.com/watch?v=HzE5dj1WTSo) (Jednoducho povedané: ako funguje prístupnosť v digitálnych učebných materiáloch) od Národného centra pre prístupné vzdelávacie materiály (6:42).

Odporúčané postupy na zabezpečenie prístupnosti vašich OVZ pre všetkých zahŕňajú:

* venovanie diela verejnej sfére/public domain (CC0) alebo pridanie licencie CC, ktorá nie je licenciou ND,
* uľahčenie sťahovania vášho diela v editovateľných formátoch súborov, aby ho ostatní mohli modifikovať a/alebo prekladať tak, aby vyhovovalo lokálnym potrebám a bolo prístupné,
* a čo je najdôležitejšie – od začiatku koncipovať dielo tak, aby bolo prístupné.

###### Webové stránky knižníc, knižničné príručky, katalogizácia a Creative Commons

Knihovníkov, ktorí sa ocitnú v úlohe tvorcov obsahu, môže zaujímať, ako licencovať svoje diela. Vyše 5 000 inštitúcií v Spojených štátoch používa LibGuides ako svojho preferovaného predmetového sprievodcu CMS, s viac ako 120 000 nositeľmi licencií po celom svete. Licencovanie vašich zdrojov pomocou Creative Commons môže byť rovnako jednoduché ako použitie [nástroja na výber licencie](http://creativecommons.org/choose) (License Chooser) s cieľom vytvoriť strojovo čitateľné tlačidlo pre vašu stránku alebo LibGuide.

Na webových stránkach knižníc existujú stovky knižničných sprievodcov o samotnom Creative Commons. [Pozrite sa na tieto výsledky vyhľadávania](https://www.google.com/search?q=libguides+creative+commons&rlz=1C5CHFA_enUS692US693&oq=libguides+creativ&aqs=chrome.0.0j69i57j0.2620j0j4&sourceid=chrome&ie=UTF-8) a prezrite si zdroje, ktoré našli špecializovaní knihovníci v súvislosti s Creative Commons a autorskými právami.

##### Záverečné poznámky

Otvorenosť vo vzdelávaní znamená viac než len prístup alebo právnu istotu v tom, čo môžete používať, modifikovať a šíriť medzi svojimi študentmi. Otvorené vzdelávanie znamená navrhovanie takých obsahov a postupov, ktoré zabezpečia, že každý sa môže aktívne podieľať a prispievať k súhrnu všetkých ľudských vedomostí. Keďže pedagógovia a študenti upravujú OVZ iných autorov a vytvárajú a šíria nové OVZ, pri koncipovaní diela by mala byť prístupnosť vždy na vašom kontrolnom zozname.

# Otváranie inštitúcií

Ako môžu vzdelávacie inštitúcie podporovať otvorený vzdelávací obsah, postupy a komunitu prostredníctvom svojich politík.



[Foto](https://www.flickr.com/photos/storiesofchange/16221570565/in/photolist-qHrMM8-qHmYes-qF9Cvu-qHn2SQ-qHrHPD-pLrjKw-qqSy9b-6vWrkf-qFa4bm-qqZH4T-qqSEgw-qHhbDr-qqTh3o-qHr6BP-bSu9Jk-qHnf5W-qqSasQ-qHneNJ-6pZbYH-qHn6xq-doenzE-6q4jH5-qqZWw4-pLEMrv-qHr6rZ-qqS5F5-qF9osE-qr1ZGt-SEujXr-6q4iS5-6q4iSf-qqSRLh-qHgRiT-5NHnof-dV4dkC-qr1GMX-qqT1MJ-6pZc1K-qFa2zW-c4pt6m-c4oHbL-bSqV8Z-c3XqTS-pLr5UL-mWdccp-bDvJjq-c4oG6S-c4prqL-bDEbmf-bSqK7r): [Stories of change](https://www.flickr.com/photos/storiesofchange/), [CC BY 2.0](https://creativecommons.org/licenses/by/2.0/)

Otázky / Prečo na tom záleží

Vzdelávacie inštitúcie na celom svete sa snažia prísť na to, ako podporiť svojich pedagógov, zamestnancov a študentov pri používaní, úprave a šírení OVZ s novými otvorenými vzdelávacími postupmi a komunitami, ktoré ich podporujú. Ako môžu lídri v oblasti vzdelávania využívať rôznorodé politické nástroje na podporu a propagáciu otvoreného vzdelávania?

Čo sa naučíme

* + - Zvážiť, či a prečo potrebujete politiku na dosiahnutie vašich cieľov otvoreného vzdelávania
    - Porozumieť ponuke možností politiky otvoreného vzdelávania
    - Posúdiť vlastné existujúce inštitucionálne politiky
    - Porozumieť spôsobu rozvíjania inštitucionálnej otvorenej politiky

Osobné zamyslenie / Prečo je to pre vás dôležité

Čo ak existujú inštitucionálne politiky, ktoré podporujú vaše úsilie o otvorené vzdelávanie   
a otvorený prístup? Aký vplyv môžu mať politiky presadzujúce otvorený prístup a otvorené vzdelávanie na vás a vašich študentov?

**Získavanie potrebných vedomostí**

Vzdelávacie inštitúcie majú široký rad možností na zavádzanie politík otvoreného vzdelávania, z ktorých si môžu vybrať.

* + - Zvyšujte povedomie o existencii OVZ a o prínosoch pre vašich študentov a akademických pracovníkov vysokej školy.
      * Opatrenie: Každý rok usporiadajte deň „otvoreného vzdelávania“ vo svojej škole alebo na univerzite.
    - Poverte zainteresované strany, aby riadili stratégiu otvoreného vzdelávania vašej inštitúcie.
      * Opatrenie: Vytvorte pracovnú skupinu pre otvorené vzdelávanie pozo-stávajúcu zo študentov, akademických pracovníkov, odborníkov na dostupnosť materiálov, dekanov, zástupcov kníhkupectva, organizácií finančnej pomoci, knižnice, tvorcov pokynov, elektronického vzdelávania atď.
    - Uistite sa, že všetok obsah, ktorý financujete, je OVZ.
      * Opatrenie: Navrhnite, prijmite a implementujte politiku udeľovania verejných licencií, ktorá vyžaduje, aby zdroje financované univerzitou/školou podliehali verejnej licencii (podľa možnosti CC BY 4.0). Použite [nástroj na vypracovanie politiky OVZ](http://policy.lumenlearning.com) na vypracovanie otvorenej politiky pre svoju inštitúciu. Príklady otvorených politík, ktoré vytvorili iní, nájdete v [Registri politík OVZ](https://wiki.creativecommons.org/wiki/OER_Policy_Registry)   
        (v globálnom meradle) a v p[olitikách a projektoch OVZ v Severnej Amerike.](https://sparcopen.org/our-work/list-of-oer-policies-projects/)
    - Spustite výzvu na akciu s cieľom vyriešiť problémy v oblasti vzdelávania.
      * Opatrenie: Vytvorte grantový program OVZ. Primeraný objem finančných prostriedkov, ktorými podporíte akademických a iných zamestnancov VŠ pri zmene uzavretého obsahu na OVZ pre vašich 50 študijných programov s najvyšším počtom zapísaných žiakov.
        + Príklad: Komunitná vysoká škola v okrese Maricopa spustila iniciatívu za zavedenie otvorenej učebnice s cieľom znížiť náklady na učebné materiály. Zabezpečila granty na vytvorenie otvorených kurzov a na zaškolenie akademických pracovníkov v oblasti OVZ. O tomto postupe sa dočítate viac [tu](https://maricopa.instructure.com/courses/811971).
    - Využite existujúce strategické dokumenty na podporu otvoreného vzdelávania.
      * Opatrenie: Doplniť ciele v oblasti otvoreného vzdelávania do kľúčových inštitucionálnych strategických dokumentov.
      * Opatrenie: Identifikovať a sledovať kľúčové ukazovatele výkonnosti, ktoré sa zlepšia po zavedení OVZ do študijných programov.
        + Príklad: Zlepšenie výsledkov študentov, zvýšenie percentuálneho podielu študentov, ktorí majú prístup k 100 % vzdelávacích zdrojov v 1. deň, zníženie predčasného ukončenia školskej dochádzky na začiatku školského roka, keď si môžu študenti pridávať/vypúšťať predmety, zvýšenie počtu kreditov za semester, zníženie študentského dlhu, skrátenie času potrebného na získanie diplomu.
    - Uľahčite šírenie OVZ.
      * Opatrenie: Pripojte sa ku globálnemu úložisku otvorených zdrojov a uľahčite svojim pedagógom a študentom vyhľadávanie otvorených zdrojov iných osôb a šírenie ich vlastných otvorených zdrojov. Zabezpečte profesionálny rozvoj.
    - Zabezpečte, aby pedagógovia disponovali zákonnými právami na šírenie obsahu.
      * Opatrenie: Upravte zmluvu medzi inštitúciou a akademickými pracovníkmi/učiteľmi tak, aby pedagóg disponoval zákonnými právami na udelenie licencie CC na svoje dielo.
        + Príklad: Pravidlá Creative Commons na Novom Zélande zabezpečujú pre učiteľov predbežné povolenie na distribúciu ich zdrojov online   
          na účely ich šírenia a opakovaného použitia. Táto politika   
          zároveň zabezpečuje, že škola aj učiteľ – ako aj učitelia z celej krajiny a z celého sveta – môžu naďalej využívať a upravovať zdroje, ktoré vytvorili novozélandskí učitelia v rámci svojho zamestnania. Creative Commons NZ vyvinul [komentovaný vzor politiky pre školy, ktorú si môžu školy prispôsobiť.](http://resources.creativecommons.org.nz/cc-schools-policy/)
    - Informujte študentov o OVZ.
      * Opatrenie: Vyžadujte označenie študijných programov OVZ v katalógoch študijných programov, aby študenti mohli zistiť, či sa v rámci príslušného študijného programu používajú OVZ alebo otvorené učebnice. Príklad: [CUNY labels OER in their catalog (video) (](https://youtu.be/jRjTRza_I18)CUNY označuje OVZ vo svojom katalógu). [The City University of New York, Newyorská univerzita]
    - Odmeňujte šírenie obsahu.
      * Opatrenie: Upravte svoje pravidlá na kariérny postup a obsadzovanie akademických pracovných miest a funkcií tak, aby ste odmeňovali vytváranie/používanie/udržiavanie OVZ a publikovanie v časopisoch   
        s otvoreným prístupom. Pri obsadzovaní akademických pracovných miest a udeľovaní vedeckých hodností by v rámci procesu hodnotenia mala byť tvorba a adaptácia OVZ primerane uznaná za inováciu učebných osnov a služieb akademickému povolaniu.

Presadzovanie politík otvoreného vzdelávania

Cieľom väčšiny politík otvoreného vzdelávania je zabezpečiť, aby vzdelávacie zdroje financované z verejných prostriedkov (alebo nadáciami) boli k dispozícii verejnosti aj   
s povoleniami na ich využitie v rámci činností 5R. Pokiaľ ide o presadzovanie politiky otvoreného vzdelávania, dôležitú úlohu tu zohrávajú rôzni aktéri.

Poskytovatelia finančných prostriedkov a ich programoví pracovníci musia rozumieť otvorenej politike, komunikovať jej význam príjemcom ústne aj písomne a následne priebežne kontrolovať, či má verejnosť plný prístup k obsahu s verejnými licenciami v súlade   
s podmienkami politiky.

Vedenie vysokých škôl by malo poskytovať podporu akademickým zamestnancom, ktorí vytvárajú, remixujú, šíria a používajú OVZ a/alebo prepracovávajú svoje študijné programy smerom k otvorenému vzdelávaniu (napr. prijať knihovníka zameraného na oblasť otvoreného prístupu a otvorených vzdelávacích zdrojov na plný úväzok). Inštitúcie môžu zároveň prehodnotiť a upraviť (podľa potreby) svoje pravidlá na obsadzovanie akademických pracovných miest a funkcií s cieľom zabezpečiť, že akademickí zamestnanci zapojení do otvoreného vzdelávania budú za to odmeňovaní a nie trestaní pri hodnotení plnenia výkonu akademických funkcií.

##### Záverečné poznámky

Tam, kde vzdelávacie inštitúcie podporujú svojich pedagógov, iných zamestnancov   
a študentov pri prechode z uzavretých obsahov a postupov na otvorené, darí sa aj otvorenému vzdelávaniu. Pedagógovia majú záujem vytvárať čo najlepšie študijné programy a prispôsobiť svoje postupy a pedagogický prístup tak, aby umožnili študentom spoluvytvárať vedomosti a posúvať hranice vedomostí otvoreným zdieľaním svojich myšlienok a zdrojov s verejnosťou na celom svete. Pedagógovia to však nedokážu sami. Potrebujú politickú, finančnú, časovú, personálnu podporu a politiky, aby uskutočnili prechod na OVZ so všetkými výhodami otvoreného vzdelávania.

Doplnkové zdroje

Ďalšie informácie o otvorenom prístupe

Peter Suber: *A Very Brief Introduction to Open Access* (Veľmi stručný úvod do otvoreného prístupu)

Stručný opis so zadefinovaním otvoreného prístupu, výskumných článkov, úložísk, archívov a časopisov s otvoreným prístupom [https://scholarworks.wmich.edu/cgi/viewcontent.cgi?article=1004&context=digital\_research\_  
skills](https://scholarworks.wmich.edu/cgi/viewcontent.cgi?article=1004&context=digital_research_skills)

Knižnice Minnesotskej univerzity: *Open Access Overview* (Prehľadne o otvorenom prístupe)

Úvod do otvoreného prístupu, najmä v súvislosti s knihovníkmi. Ponúka ďalšie zdroje a informácie od koalície SPARC (Scholarly Publishing and Academic

Resources Coalition (SPARC) o otvorenom prístupe pre knihovníkov

<https://www.lib.umn.edu/openaccess/open-access-overview>

Knižnice Washingtonskej univerzity: *Open Access Publishing: A New Model Based on Centuries of Tradition* (Publikovanie v režime otvoreného prístupu: Nový model založený na storočiach tradícií)

Stručný úvod do publikovania v režime otvoreného prístupu pre knihovníkov, vrátane doplnkových odkazov na súvisiace príručky pre knihovníkov týkajúce sa podpory otvoreného prístupu

<http://guides.lib.uw.edu/research/spoa>

Berkeley Library Scholarly Communication Services: *Open Access Publishing* (Publikovanie v režime otvoreného prístupu) Informácie o otvorenom prístupe, financovaní a o tom, ako vedecká činnosť s otvoreným prístupom zapadá do rámca akademickej publikačnej činnosti

<http://www.lib.berkeley.edu/scholarly-communication/publishing/open-access-publishing>

Aaron Tay: *Academic Libraries and Open Access* (Akademické knižnice a otvorený prístup)

Zásadná diskusia o tom, ako publikovanie s otvoreným prístupom zapadá do priestoru akademickej publikačnej činnosti vo všeobecnosti, a o aktuálnych otázkach týkajúcich sa otvoreného prístupu/

<https://medium.com/a-academic-librarians-thoughts-on-open-access/academic-libraries-in-a-mixed-open-access-paywall-world-can-we-substitute-open-access-for-d30fa182cafd>

Peter Suber: *Removing the Barriers to Research: An Introduction to Open Access for Librarians* (Odstraňovanie bariér výskumu: Úvod do otvoreného prístupu pre knihovníkov)

Podrobný opis otvoreného prístupu pre knihovníkov, ktorý sa zaoberá širšou logistikou fungovania otvoreného prístupu v praxi.

<https://legacy.earlham.edu/~peters/writing/acrl.htm>

Richard Van *Noorden: Open access: The true cost of science publishing* (Otvorený prístup: Skutočné náklady na vedeckú publikačnú činnosť)

Diskusia o etike publikačnej činnosti, vrátane toho, ako otvorený prístup potláča niektoré z týchto etických otázok a praktickosť otvoreného prístupu k časopisom

<https://www.nature.com/news/open-access-the-true-cost-of-science-publishing-1.12676>

Toby Green: *We've failed: Pirate black open access is trumping green and gold and we must change our approach (Zlyhali sme: Pirátsky čierny otvorený prístup triumfuje nad zeleným   
a zlatým a my musíme zmeniť náš prístup*)

Diskusia o aktuálnych otázkach v oblasti publikovania s otvoreným prístupom   
a návodoch na to, ako zlepšiť súčasné modely

<http://onlinelibrary.wiley.com/doi/10.1002/leap.1116/full>

Peter Suber: Open Access Overview: Focusing on open access to peer-reviewed research articles and their preprints (Prehľad otvoreného prístupu: Zameranie sa na otvorený prístup   
k recenzovaným výskumným článkom a ich preprintom). [CC BY 3.0](https://creativecommons.org/licenses/by/3.0/)

Článok opisujúci definície, iniciatívy a diskusie týkajúce sa otvoreného prístupu, vrátane diskusií o časopisoch, úložiskách, nákladových modeloch a verejnom záujme

<https://legacy.earlham.edu/~peters/fos/overview.htm>

Stephen Buranyi: Is the staggeringly profitable business of scientific publishing bad for science? (Je závratne ziskový biznis vedeckého publikovania zlý pre vedu?)

Článok o etike klasického akademického publikačného modelu a jeho vplyve na popularizáciu nového výskumu a vedeckých objavov

# <https://www.theguardian.com/science/2017/jun/27/profitable-business-scientific-publishing-bad-for-science>

Lexi Rubow, Rachael Shen a Brianna Schofield*, Samuelsonova klinika práva, technológií   
a verejnej politiky: Understanding Open Access: When, Why, & How to Make Your Work Openly Accessible* (Porozumieť otvorenému prístupu: Kedy, prečo a ako otvorene sprístupniť dielo). [CC BY 4.0](https://creativecommons.org/licenses/by/4.0/)

Rozsiahly prehľad o otvorenom prístupe a o tom, ako zabezpečiť otvorený prístup   
k vlastnému dielu

<https://authorsalliance.org/wp-content/uploads/Documents/Guides/Authors%20Alliance%20-%20Understanding%20Open%20Access.pdf>

Ďalšie informácie o otvorenom prístupe a presadzovaní OVZ

Škola elektroniky a počítačovej vedy, Southamptonská univerzita: *ROAR: Registry of Open Access Repository Mandates and Policy* (ROAR: Register mandátov úložísk a politík otvoreného prísutupu)

Prehľad existujúcich pravidiel otvoreného prístupu, vrátane podmienok a podrobností <http://roarmap.eprints.org/981/>

Knižnice Torontskej univerzity: *OVZ and Advocacy: What Can Librarians Do?* (OVZ a ich obhajoba: Čo môžu robiť knihovníci?) Zdroje a informácie o tom, ako môžu knihovníci podporiť zavádzanie OVZ, ako aj niektoré pohľady fakúlt na OVZ

<https://guides.library.utoronto.ca/c.php?g=448614&p=3199145>

Podpora a transformácia vzdelanosti pri Združení vysokoškolských a výskumných knižníc: *Scholarly Communication Toolkit: Scholarly Communication Overview* (Súbor nástrojov na vedeckú komunikáciu: Prehľad vedeckej komunikácie)

Súbor nástrojov, ktorý pomôže knihovníkom začleniť perspektívu vedeckej komunikácie do činností a programov knižnice, ako aj pripraviť prezentácie   
o problematike vedeckej komunikácie pre vedenie, akademických pracovníkov iných zamestnancov, študentov a ďalších knihovníkov.

<http://acrl.libguides.com/scholcomm/toolkit/>

Ďalšie informácie no nových modeloch publikovania s otvoreným prístupom

Timothy Vollmer: *Open In Order To... Accelerate Research and Scientific Discoveries (Otvoriť s cieľom… Urýchliť výskum a vedecké objavy*). [CC BY 4.0](https://creativecommons.org/licenses/by/4.0/)

Článok o hodnote otvoreného prístupu na základe zhrnutia chatu na Creative Commons Slack o význame preprintov pre publikovanie s otvoreným prístupom

<https://creativecommons.org/2017/10/25/open-order-accelerate-research-scientific-discoveries/>

Richard Poynder: *Otázky a odpovede so spoluzakladateľom PLOS Michaelom Eisenom*

Rozhovor s Michaelom Eisenom o nákladoch a budúcnosti publikovania s otvoreným

prístupom

<https://poynder.blogspot.ca/2017/10/q-with-plos-co-founder-michael-eisen.html>

1. V súčasnosti sa nástroj Termination of Transfer vzťahuje len na americké autorské práva a zmluvy, ktoré podliehajú právnym predpisom USA. Creative Commons pracuje na rozšírení nástroja na poskytovanie informácií a zdrojov   
   o ustanoveniach s podobným účinkom na celom svete. [↑](#footnote-ref-1)
2. SCAE a dodatky aktualizoval Creative Commons v roku 2018. [↑](#footnote-ref-2)
3. Väčšina OVZ sa „zrodila“ v digitálnej podobe, hoci OVZ môžu byť sprístupnené študentom v digitálnom aj tlačenom formáte. Samozrejme, digitálne OVZ sa ľahšie šíria, upravujú a redistribuujú, digitálny formát však ešte nie je tým, vďaka čomu sa nejaký materiál považuje alebo nepovažuje za OVZ. [↑](#footnote-ref-3)
4. Kým v mnohých krajinách (napr. v mnohých členských štátoch EÚ) nemusia byť náklady problémom, reštriktívne autorské práva a obmedzené práva na primerané použitie (fair use)/primeraný prístup (fair dealing) môžu viesť k obmedzeniu nových vyučovacích metód. [↑](#footnote-ref-4)
5. https://creativecommons.org/about/program-areas/education-OER/ [↑](#footnote-ref-5)
6. Vypracované organizáciou OER Communications, koalíciou severoamerických podporovateľov otvoreného vzdelávania pôsobiacich v oblasti popularizácie OVZ: [OER-comms@googlegroups.com](mailto:OER-comms@googlegroups.com) [↑](#footnote-ref-6)
7. [V severoamerickom vzdelávacom systéme je to vzdelávanie od ekvivalentu predškolského vzdelávania po strednú školu na Slovensku.] [↑](#footnote-ref-7)
8. [K Ľubľanskému akčnému plánu pre OVZ (2017) pristúpilo aj Slovensko: https://en.unesco.org/sites/default/files/ljubljana\_OVZ\_action\_plan\_2017.pdf] [↑](#footnote-ref-8)
9. Kým v mnohých krajinách (napr. v mnohých členských štátoch EÚ) nemusia byť náklady problémom, reštriktívne autorské práva   
   a obmedzené práva na primerané použitie (fair use)/primeraný prístup (fair dealing) môžu limitovať nové vyučovacie metódy. [↑](#footnote-ref-9)